UWC ฟุ้งรายได้ปีนี้โตกว่าเป้าที่ 1 พันลบ.ตามการขยายตัวของธุรกิจพลังงาน
UWC ฟุ้งรายได้ปีนี้โตกว่าเป้าที่ 1 พันลบ.ตามการขยายตัวของธุรกิจพลังงาน
18 มิ.ย. 2558

นายพีรทัศน์ ธนรัชต์วัฒนา กรรมการผู้จัดการ บริษัท เอื้อวิทยา จำกัด (มหาชน) หรือ UWC เปิดเผยว่า บริษัทคาดทิศทางรายได้ในปี 58 มีแนวโน้มที่จะเติบโตมากกว่าเป้าที่ตั้งไว้ก่อนหน้าว่ารายได้จะเพิ่มขึ้นเป็น 1 พันล้านบาท จากปี 57 ที่ 702 ล้านบาท เนื่องจากการขยายตัวของธุรกิจพลังงานทำให้บริษัทมีรายได้ที่เพิ่มมากขึ้น จากทั้งธุรกิจเสาส่งไฟฟ้าแรงสูงและรายได้จากการขายไฟฟ้าของโรงไฟฟ้า ที่บริษัทฯมีแนวโน้มจะเข้าลงทุนในครึ่งปีหลัง
ทั้งนี้ บริษัทฯได้ลงนามในสัญญารับงานผลิตเสาส่งไฟฟ้าแรงสูง 500 KV มูลค่ารวม 447 ล้านบาท ให้กับบมจ.เด็มโก้ (DEMCO) เพื่อติดตั้งในโครงการของการไฟฟ้าฝ่ายผลิตแห่งประเทศไทย หรือ กฟผ. (ชัยภูมิ2-ท่าตะโก) ปริมาณรวม 10,400 ตัน ซึ่งจะส่งมอบภายใน 12 เดือน โดยจะเริ่มส่งมอบล็อตแรกภายในเดือนกันยายน 2558 ทั้งนี้โครงการดังกล่าวเป็นโครงการพัฒนาระบบสายส่งไฟฟ้าแรงสูงเพื่อรับซื้อไฟฟ้าจากโครงการผลิตไฟฟ้าพลังน้ำเขื่อนน้ำงึม 3 และน้ำเทิน 1 ในสปป.ลาว
นอกจากนี้ UWC ยังได้รับงานผลิตเสาสายส่งไฟฟ้า 230 KV รวมมูลค่ากว่า 162 ล้านบาทจาก บริษัท ล็อกซเล่ย์ จำกัด (มหาชน) หรือ LOXLEY และ บริษัท ศรีอู่ทอง จำกัด เพื่อติดตั้งในโครงการโรงไฟฟ้าน้ำเงี้ยบ 1 สปป.ลาว